***Hannibal Rising*** er den femte filmen som er laget om Hannibal Lecter. Handlingen foregår før *Den røde drage*, *Nattsvermeren* og *Hannibal*.

I motsetning til de tidligere filmene har Thomas Harris også skrevet manuset til filmen som er basert på boken med samme navn. Filmen ble spilt inn i Praha og forteller om barndommen og ungdomstiden til Lecter. Det ble lenge spekulert i om Anthony Hopkins ville spille en rolle i filmen, men dette viste seg å ikke være sant. Aaron Thomas spiller Lecter som barn, mens Gaspard Ulliel fremstiller Lecter i ungdomsårene.

Sammendrag
----------

I 1941 bor åtte år gamle Hannibal Lecter i Lecter Castle i Litauen. Den tyske invasjonen av Sovjetunionen under andre verdenskrig gjør hele Baltikum til en blodig frontlinje. Lecter, hans yngre søster Mischa, og foreldrene deres reiser til familiens hytte i skogen for å unngå de fremrykkende tyske soldatene. Etter tre år blir nazistene endelig drevet ut av området. I løpet av tyskernes retrett ødelegger de en sovjetisk stridsvogn, som hadde stoppet i nærheten av Lecter-familiens hytte. Eksplosjonen dreper begge foreldrene. De overlever alene i hytta til en milits fra Litauen dukker opp, ledet av en Vladis Grutas som samarbeider med nazistene. Soldatene har gått helt tom for mat i den kalde baltiske vinteren, så de dreper og spiser Mischa.

I 1949 er Litauen under sovjetisk kontroll. Slottet Lecter bodde i som barn er blitt omgjort til barnehjem, og Hannibal bor også der. Han tar i bruk vold mot en mobber, og kort tid senere stikker han av til Paris for å bo hos en tante, fru Murasaki. I Frankrike begynner Lecter å studere. Han begår sitt første drap som tenåring ved å drepe en slakter som fornærmer hans tante. Lecter blir mistenkt for drapet av inspektør Pascal Popil, en fransk politietterforsker som også mistet sin familie i løpet av andre verdenskrig.

Senere blir Lecter den yngste personen som noensinne har påbegynt medisinstudier i Frankrike, og finner seg arbeid i Paris. En dag blir han vitne til en tysk soldat som får en sprøyte med et stoff som får ham til å huske detaljer om sine krigsforbrytelser. I et forsøk på å huske navn på de ansvarlige for søsterens død, injiserer Lecter seg med det samme stoffet. Han får flere flashbacks fra barndommen, og husker mennene som drepte Mischa. Lecter vender tilbake til Litauen på leting etter søsterens rester. Han graver i en ruin efter den lille hytta i skogen der familien døde. Han finner Mischas levninger, og gir henne en ordentlig begravelse. Han finner en av dem som drepte søsteren hans, Enrikas Dortlich. Lecter tvinger ham til å avsløre hvor resten av gjengen hans befinner seg, og deretter dreper han Dortlich.

Lecter besøker deretter en restaurant i Fontainebleau, eid av Petras Kolnas, som også var ved hytta da familien hans døde. Lecter ser hans unge datter, og ser at hun har Mischas armbånd. Drapet på Dortlich blir lagt merke til av resten av gjengen hans. På grunn av likheten med Lecters første drap, blir Pascal Popil enda mer mistenksom mot Lecter. Lecter drukner et annet medlem av gruppen, Zigmas Milk, i formaldehyd. Etterforsker Popil forsøker å hindre Lecter fra å jakte på resten av gjengen. Under en konfrontasjon med fru Murasaki ber hun Lecter om ikke å ta hevn. Han nekter, og hevder at han ga et løfte til Mischa. Han angriper deretter Vladis Grutas, men Grutas blir reddet av livvaktene sine.

Grutas kidnapper fru Murasaki for å bruke henne som agn mot Lecter. Lecter dreper Kolnas, før han går til en husbåt og finner Grutas og fru Murasaki. Grutas påstår at også Lecter spiste av søsteren hans etter at soldatene hadde drept henne. Fru Murasaki flykter fra Lecter etter at han forteller at han elsker henne. Deretter jakter Lecter på det siste medlemmet av gruppen, Bronys Grentz, i Canada, før han reiser til USA.

Medvirkende
-----------

* Gaspard Ulliel som Hannibal Lecter
* Aaran Thomas som ung Hannibal Lecter
* Gong Li som Lady Murasaki
* Dominic West som etterforsker Pascal Popil
* Rhys Ifans som Vladis Grutas
* Helena-Lia Tachovska som Mischa Lecter
* Kevin McKidd som Petras Kolnas
* Richard Brake som Enrikas Dortlich
* Stephen Walters som Zigmas Milko
* Ivan Marevich som Bronys Grentz
* Ingeborga Dapkūnaitė som moren til Lecter
* Robbie Kay som Robert Kay, Kolnas' sønn
* Denis Ménochet som politi-etterforsker.

Referanser
----------

1. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34  «Full Cast & Crew». *Internet Movie Database* **(flere språk)**. Besøkt 27. mai 2022.
2. 1 2 3 4   Internet Movie Database, «Release Info», verkets språk flere språk, besøkt 27. mai 2022[Hentet fra Wikidata]
3. ↑   www.dfi.dk[Hentet fra Wikidata]
4. ↑   www.kinokalender.com, besøkt 2. desember 2017[Hentet fra Wikidata]

Eksterne lenker
---------------

* Offisielt nettsted Rediger på Wikidata
* (en) *Hannibal Rising* på Internet Movie Database Rediger på Wikidata

* (no) *Hannibal Rising* hos Filmfront Rediger på Wikidata

* (sv) *Hannibal Rising* i Svensk Filmdatabas Rediger på Wikidata

* (da) *Hannibal Rising* i Danmark Nationale Filminstitut Rediger på Wikidata

* (en) *Hannibal Rising* på AllMovie Rediger på Wikidata

* (fr) *Hannibal Rising* på Allociné Rediger på Wikidata

* (nl) *Hannibal Rising* på MovieMeter Rediger på Wikidata

* (en) *Hannibal Rising* på Turner Classic Movies Rediger på Wikidata

* (en) *Hannibal Rising* på American Film Institute Rediger på Wikidata

* (en) *Hannibal Rising* på Rotten Tomatoes Rediger på Wikidata

| * v
* d
* r
Hannibal Lecter-tetralogien av Thomas Harris |
| --- |
| Bøkene | *Den røde drage* **·** *Nattsvermeren* **·** *Hannibal* **·** *Hannibal Rising* |
| Filmene | *Manhunter* (1986)  **·** *Nattsvermeren* (1990) **·** *Hannibal* (2001) **·** *Den røde drage* (2002) **·** *Hannibal Rising* (2007) |
| TV-seriene | *Hannibal* (2013–15) |
| Hovedpersonene | Hannibal Lecter **·** Will Graham **·** Clarice Starling |
| Bipersoner | Jame Gumb **·** Frederick Chilton **·** Jack Crawford **·** Francis Dolarhyde **·** Murasaki Shikibu Lecter **·** Mason Verger |
| Liste over mindre rollefigurer fra Hannibal Lecter-tetralogien |